Dubla unu.
- Dialoghez numai cu tine? Bine. - Da.
Cred că așa trebuie să fie.
Lumina e bună.
Bine.
- Fără fire răzlețe. - Mulțumesc tuturor.
DIN 2021 S-AU FILMAT PESTE 100 DE ORE DE INTERVIURI
CU VINCE McMAHON, FAMILIA SA, PARTENERI DE AFACERI
ȘI CU UNELE DINTRE CELE MAI MARI VEDETE DIN WRESTLING.
- Ești bine? - Cred că da.
Unde suntem? Ce facem?
Vorbesc despre mine, ceea ce n-am mai făcut până acum.
Nu-mi place asta.
Dacă vorbesc despre alții, pot să-mi văd de treabă,
dar e cam ciudat, puțin diferit, să vorbesc despre mine.
Voi face tot ce pot.
Impresionantul Vince McMahon e mai renumit decât vedetele pe care le-a creat.
McMahon a fost numit P.T. Barnum al wrestlingului
și a făcut din WWE o afacere de miliarde de dolari.
E prezent pe ecrane ca fiind un jupân miliardar.
Unde naiba ai fost?
Mult timp lumea s-a întrebat cine sunt.
Se zice că sunt șmecher.
Dar nimeni nu mă cunoaște
și mi-a luat ceva timp să mă dumiresc și eu.
Nici acum nu știu cine sunt.
Îl cunosc pe Vince McMahon?
Nu cred că-l cunoaște cineva.
Urați-i bun-venit domnului McMahon!
Lumea îl știe, dar nimeni nu-l cunoaște cu adevărat.
Cel pe care-l scoate la înaintare, impresionantul promotor,
e în mare parte un personaj.
Când e vorba de el, îți arată ce vrea el să vezi.
Foarte puțini oameni controlează o lume. El a reușit asta.
A construit ceva puternic, mare
și înrădăcinat în multe generații.
A făcut lucruri considerate imposibile. Și nu a făcut compromisuri.
Vince McMahon corespunde descrierii.
Vei obține exact ceea ce crezi.
Îl ador pe Vince și am mult respect pentru el.
Dar m-a mințit de multe ori și m-a dezamăgit cu minciunile lui.
Tatăl tău are o reputație proastă?
Cred că tata are reputația pe care și-o dorește.
ÎNAINTEA INTERVIULUI FINAL CU VINCE McMAHON,
O ȘTIRE A OPRIT PRODUCȚIA.
Tocmai am primit o știre.
Vince McMahon, legendarul președinte al WWE, se retrage.
Wall Street Journal notează că WWE cercetează o tranzacție secretă
de trei milioane de dolari, prin care Vince a acceptat
să plătească un fost angajat cu care ar avea o înțelegere.
Am pornit de la un pont că cei din WWE au primit un e-mail anonim.
McMahon era acuzat că a profitat de un angajat și a mușamalizat totul.
Am auzit și ceva de genul: „Asta e doar ce se vede la suprafață.”
Primul articol din 2022 se referea la o serie de evenimente
și la dezvăluirea altor acorduri.
Investigații guvernamentale.
Retragerea lui Vince.
Întoarcerea lui Vince.
Apoi vânzarea companiei.
Și un proces împotriva lui care conținea cele mai grafice detalii imaginabile.
Un mogul din WWE demisionează vineri,
după ce o fostă angajată i-a intentat proces,
acuzându-l că a supus-o unor „nenumărate acte de depravare și umilință”.
MAJORITATEA INTERVIURILOR URMĂTOARE, INCLUSIV CEL CU DL McMAHON,
S-AU FILMAT ÎNAINTE CA ACUZAȚIILE SĂ FIE FĂCUTE PUBLICE.
Aș vrea să vă spun povești adevărate. Sfinte Sisoe!
Spune-ne una.
- Nu. - De ce?
Asta zic. Nu vreau să vă spun poveștile astea.
Vă spun ceva aproape interesant.
Nu vreau să mă cunoască nimeni.
E polarizant, dar și distractiv.
Vince McMahon e parțial rebel, parțial mogul și în totalitate om de spectacol.
De-a lungul anilor, a transformat WWE într-un colos de miliarde de dolari.
Amesteci o parte sportivitate, o parte teatru
și ceva mai multă violență. Ce obții?
O distracție americană.
E 100% calitate americană.
Ministerul Justiției a anunțat inculparea unui om care conduce WWE.
E vorba despre infracțiuni, despre încălcarea legii.
Era un tiran, șeful acestei organizații, care conducea prin frică.
Ce știa? Ce a făcut? Și ce a încercat să ascundă?
Nu e o chestiune doar de afaceri, ci și de familie.
E ca Succesiunea pe ringul de wrestling.
Încă un șef de corporație pătat într-un scandal sexual.
Nu vorbim de un comportament obișnuit, ci de lucruri groaznice.
Capacitatea lui de a scăpa nepedepsit se datora faptului că era un personaj.
Care e linia dintre Vince și „Dl MacMahon”?
Da! Foc!
DOMNUL McMAHON
EPISODUL 1: JUNIOR
Mai întâi trebuie să vă spun...
LUPTĂTOR - MUZEUL CELEBRITĂȚILOR
...că nu veți înțelege în totalitate
ce s-a întâmplat sau ce se petrece
deoarece trebuie să trăiești asta ca să înțelegi.
Veți afla doar ce vi se spune.
Îi cunosc pe luptători, pe promotori și cunosc branșa asta,
deci nu veți avea acces la întreaga tărășenie.
Ca să explic ce e wrestlingul profesionist,
acesta transformă fantezia în realitate.
Start!
Kane a luat foc!
Unii întrebau: „De ce te uiți la wrestling? Nu e real.
Cui îi pasă? Sunt lupte false.”
Dar ziceam:
„Te înșeli.”
Mă uit la ce am făcut, e o formă de artă.
Uite cât e de frumos!
Wrestlingul e un fenomen ciudat care te scapă de agresivitate
când privești un spectacol.
Majoritatea spun: „Totul e spectacol.”
„Fiule, nu era real.”
Dar când ești acolo, în clădire, vrei să crezi că e real.
Am fost un artist.
Cei care nu erau fani ziceau:
„Toți fanii sunt prea proști ca să realizeze că nu e real.”
Nu, sunt oameni deștepți care înțeleg că e un spectacol
cu personaje și intrigă,
iar ei se implică în asta.
Wrestlingul profesionist a fost mereu o telenovelă,
fără multe nuanțe.
Ai un erou, un răufăcător și o domniță în pericol.
Vă dăm ocazia să simțiți.
Când vezi tot ce facem, înțelegi că e vorba de emoții.
E vorba de grandoare.
Asta e America. E impunătoare.
Are povești grozave.
Divertismentul nostru e cultura americană.
Wrestlingul profesionist contează pentru că face parte din cultura americană
și nimeni nu spune că e important.
Influența și impactul lui Vince McMahon sunt ignorate,
dar ele afectează modul de funcționare a lumii.
Apoi mergem la Phoenix să ne pregătim pentru 31 martie.
El e Vince McMahon, de 39 de ani,
un promotor de generația a treia, prezentator și forța din spatele WWE.
Într-o zi, sperăm să fim recunoscuți
ca principala sursă de divertisment sportiv din lume.
Am intrat în afacerea asta datorită tatălui meu.
Tata era considerat cel mai bun promotor din branșă.
L-am cunoscut pe Vince McMahon senior la Madison Square Garden, la 15 ani.
Arăta și se prezenta drept Papa din Madison Square Garden.
Nu știam că numele meu e McMahon până l-am cunoscut pe tata, la 12 ani.
Crescusem într-un parc de rulote cu mama și un tată vitreg care mă abuza.
Luam bătaie aproape zilnic.
Accepți toate astea până scapi.
În tot acest timp de abuzuri fizice, n-am auzit nimic de tata.
Când l-am văzut pentru prima dată,
parcă strălucea.
Am alergat la el crezând că ne vom îmbrățișa.
M-a bătut pe spate și a zis: „Salut, băiete!”
„A fost diferit.”
Totuși, m-am îndrăgostit de el imediat.
Simțeai că era, în sufletul său, așa cum voiai să fie. Oarecum.
Sau poate m-am mințit singur. Nu știu.
Eu și tata nu am discutat niciodată
despre lipsa lui din viața mea în toți acești ani de creștere.
Nici când am crescut nu am vorbit despre asta.
Un lucru e sigur la Vince McMahon: că a pornit de la zero.
Dar după ce a apărut tatăl lui,
visurile de evadare ale lui Vince au trecut de la abstract la concret.
Putea să-l ia drept model și să zică:
„Așa vreau să fiu și eu și asta e șansa mea să scap de aici.”
N-am văzut multe lupte la TV până l-am cunoscut pe tata,
iar atunci m-am prins: „Deci cu asta se ocupă.
Uite ce indivizi carismatici, impresionanți,
care au probleme între ei, iar soluția e contactul fizic și lupta.
Îmi place asta.”
Pe atunci, aveam o relație ciudată cu tata.
N-am bătut mingea împreună. Nu exista camaraderie.
Vorbeam despre afaceri, chiar și la vârsta aia.
Asta aveam în comun, în afară de faptul că eram rude de sânge.
L-am cunoscut pe Vince când aveam 13 ani, iar el 16.
Nu cred că l-am auzit spunând că vrea să facă altceva
în afară de dorința de a se implica în wrestlingul profesionist.
Voiam să fiu în afacere. „Haide! Trebuie să fie ceva.”
Atunci m-a lăsat să merg la Bangor, Maine.
Era cel mai îndepărtat avanpost nordic de pe teritoriul lui.
Am avut succes acolo, iar tata și-a zis: „Puștiul s-a descurcat bine.”
Apoi, într-o zi, eram cu tata la o emisiune de televiziune,
iar prezentatorul a cerut mai mulți bani.
Spectacolul era gata să înceapă. El a zis: „Plec dacă nu-mi dai cât cer.”
Tatăl meu avea niște monede și se juca cu ele în timp ce se gândea.
Îl vedeam așa și se gândea. Am zis: „Tată, ce-o să faci?”
„Du-te și anunță. Ești prezentator.”
Înregistrarea primului spectacol din Hamburg.
Vorbesc destul de repede, tată? Suntem gata să filmăm.
Bună! Sunt Vince McMahon...
Așa că am început să improvizez ca prezentator.
Bobo, uite ce mușchi are la gât! Și ce bicepși!
Un sportiv mare și foarte... Nu vreau să mă repet,
dar mă bucur că-l avem aici săptămâna asta.
Vince era un comentator groaznic.
Dar Vince avea sentimente.
Și spunea povești.
Mi-am dat seama că eu sunt dirijorul.
Trebuie să traduc publicului ce se întâmplă în ring.
„Iată povestea din acest moment.”
Zbyszko se confruntă cu o legendă.
Afacerea noastră e ca o piesă de teatru, un film, o carte.
E la fel.
Avem un mediu, așa că stabilim care e mediul.
Sala e plină până la refuz...
Trebuie apoi să creezi personaje interesante.
Zbyszko e singurul care a fost antrenat de Bruno Sammartino.
Cei buni și cei răi. Un „babyface”, adică un om bun.
Celălalt era un „heel”, adică unul rău.
Sammartino ridică corzile pentru Zbyszko.
Prea mult...
Păzea!
Prezinți un alt personaj.
Îl doboară pe arbitru!
Mereu e un final mare.
Zbyszko îl lovește pe Sammartino! Îl lovește puternic!
Zbyszko n-a suportat!
Formula e simplă,
dar... nu e ușor de pus în practică.
Sammartino zace într-o baltă de sânge!
Am continuat să prezint pentru tata.
La scurt timp, tata a vrut să renunțe la afacere.
Voia s-o vândă cuiva.
Voia s-o vândă cuiva, dar nu se gândea la mine.
Urma s-o vândă lui Gorilla Monsoon, care îi era partener atunci.
Monsoon lovește din nou.
Ali nu este feroce.
Când am venit în firmă, Gorilla Monsoon era moștenitorul
și am simțit imediat tensiunea.
Gorilla Monsoon credea că sunt rival.
Avea dreptate.
Când să cumpăr afacerea, a făcut o înțelegere cu mine.
„Îți dau o sumă de dolari acum, alta după trei luni și tot așa
până la plata finală.
Dacă ratez o plată, recuperezi afacerea și păstrezi banii.”
Asta l-a atras pe tata și pe ceilalți acționari ai lui,
pentru că se gândeau că nu voi supraviețui.
Am preluat compania tatălui lui Vince.
Plăteam cu banii pe care i-ar fi generat dacă ar fi rămas în afacere.
Luam dintr-o parte și dădeam în alta.
Am făcut ultima plată și nu le venea să creadă.
Tata a fost foarte surprins.
Crezi că a vrut să ai succes?
Cred că tata voia să am succes, dar uneori cred că nu voia.
Sincer, am crezut că nu voia să-i fie ușor lui Vince,
că voia să-i arate cum e să te chinui.
A fost ciudat deoarece, când am cumpărat afacerea, au fost niște divergențe,
căci tata lucra pentru mine și știam că nu voia ce voiam eu.
Suntem la All-American Wrestling...
Viziunea mea a fost să îmbunătățesc produsul.
Viziunea mea a fost să-l fac popular,
nu de categorie inferioară, cum îl considerau toți.
Nu voiam wrestling profesionist. Nu-mi place termenul.
Voiam ceva mai presus de wrestling.
Voiam să creștem și să concurăm cu alți promotori din toată țara.
În acel moment, industria wrestlingului era regională
și opera în „sistem teritorial”.
Erau diverse companii de wrestling în țară și fiecare avea spectacole în sală
și la TV în teritoriile lor.
Existau în Florida, Georgia, Atlanticul mijlociu, statele Carolina,
San Francisco, Portland, Seattle.
Tatăl lui Vince avea WWE, care era cunoscut drept WWF
în teritoriul de nord-est.
Existau niște linii imaginare pe care nu le încălca nimeni.
Era sistemul băieților de treabă. Existau acorduri
și nimeni nu le încălca.
De îndată ce am încheiat afacerea, am știut ce vreau să fac:
să merg direct în teritoriile lor.
Unul dintre orașele World Wrestling Entertainment,
St. Louis, Missouri...
Vince își promova spectacolele
în ceea ce se numea în mod tradițional „teritoriul” altcuiva.
Și asta a supărat mulți oameni.
Fie că e în St. Louis, Los Angeles, Hoboken, New Jersey sau altundeva,
fără îndoială World Wrestling Entertainment va fi acolo.
Tata era împotrivă.
Zicea: „Ușurel, Vinnie. Nu agita apele.”
Îl supăram pe tata, dar, în același timp, eram în afaceri.
Unii au început să-l amenințe pe tata.
„Copilul tău, Vince, va ajunge pe fundul unui râu.”
Nu știu ce-i cu promotorii. Cred că le place fundul râurilor.
De câte ori eram amenințat, nu-mi păsa,
pentru că nu erau stăpâni peste nimic.
Concurez cu ei.
Am revenit la All-Star Wrestling
și îl avem aici pe fostul campion mondial la categoria grea, Verne Gagne...
Am lucrat pentru Verne Gagne în AWA, unul dintre cele mai puternice teritorii.
Verne Gagne credea că Vince e Satana.
Era diavolul. A venit și a distrus toate teritoriile.
Imediat mergem la Tampa, Florida...
Odată ce s-au extins la nivel național și au început să distrugă teritoriile,
mulți luptători de top, care erau consacrați în alte teritorii,
au decis să profite de o ocazie mai bună cu Vince McMahon și WWE.
Luptătorii noștri făceau mulți bani, ceea ce atrăgea și alți luptători.
E un potop de luptători în World Wrestling Entertainment
cum nu am mai văzut vreodată.
Dacă te uiți la ce a făcut, a fost pe viață și pe moarte.
A cumpărat cei mai buni oameni din aproape toate teritoriile,
apoi s-a întors în orașul lor cu cei trei sau patru tipi furați de acolo.
Nimeni nu se putea opune.
Înțelegem că încercați să invadați aproape toate zonele Statelor Unite.
Da...
Luptătorii lui Vince proveneau de altundeva
și altcineva muncise din greu să-i aducă la acel nivel.
La un telefon, au fugit și l-au abandonat pe respectivul.
Asta am pățit eu. „Pot să-ți fac mai mulți bani.”
E care pe care în lumea asta și trebuie să muști din ea.
Nu luam pe nimeni de la nimeni.
Construiam.
Și dacă nu poți concura cu mine, așa e în America.
Ghinion.
Fără îndoială, popularitatea WWE
crește necontenit...
În acel moment, concuram cu succes cu toți promotorii,
așa că am zis: „Acum pot face cum vreau eu.”
Tata l-a ales pe Bob Backlund campion.
Îmi plac călătoriile, fanii. Ador wrestlingul.
Toată viața mea e o plăcere.
Era un băiat tipic american, dar un pic prea timid.
Căutam pe cineva cu mai multă carismă.
Ia uite! Pe bune? Ia uite!
The Dream îl doboară pe omul ăsta.
Nu!
Dusty Rhodes era o posibilitate.
Peste câteva ore te vei uita prin clădirea asta
și vei vedea un om de culoare și un alb mâncând din aceeași cutie de popcorn!
E uimitor! Ăsta e visul american.
Tatăl meu mi-a spus că nu credea în asta.
Părea un efort prea mare.
Dusty n-a putut profita de ocazie,
așa că am căutat pe cineva care să te farmece,
care să te entuziasmeze, care să fie impozant.
Omul acesta nu e o iluzie de televiziune.
L-am cunoscut pe Hulk Hogan cu ani înainte să cumpăr afacerea de la tata.
Ce specimen!
Numele lui de scenă era Sterling Golden.
Sterling Golden...
Tata l-a văzut și i-a spus: „Nu e bun numele ăsta.”
L-a schimbat în Hulk Hogan.
Incredibilul Hulk Hogan!
Când m-au adus, aveau nevoie de cineva
despre care se credea că-l învinge pe Andre Uriașul,
care era vedeta lor.
Hogan!
Vino aici!
Andre Uriașul e prima atracție a divertismentului sportiv.
Anunțai că vine Andre Uriașul
și umpleai sala.
Hulk Hogan caută...
Eram cealaltă jumătate a lui Andre.
Ne luptam peste tot.
Stadionul Shea era plin când luptam noi,
așa că eram destul de bine cotat.
Una dintre metodele de cotare era să particip la „meciurile televizate”.
În timpul meciurilor, luptam cu doi tipi.
Sylvester Stallone a văzut asta
și așa mi s-a oferit rolul în filmul Rocky.
Vorbeam cu Vince Sr. despre Rocky III,
iar Vince Sr. a zis: „Nu faci asta.
Ești luptător. Nu joci, nu faci chestii de televiziune.”
L-a întrebat pe tata și tata a refuzat.
Fiindcă tata investise mult în Hogan și voia să-și scoată banii.
A zis: „Dacă faci asta, ești concediat și nu vei mai lucra aici.”
Am zis: „Bine.”
Când am făcut filmul Rocky, știam că va fi mare.
Vin după tine, Balboa.
Dacă luai Scarface sau Nașul,
franciza Rocky era mai mare decât toate astea.
Era tipic americană.
Știam că o să mă facă celebru.
A fost o nebunie!
Salutați-l pe Hulk Hogan!
- Ești un tip cam mare. - Mulțumesc.
Un om mare...
În acest timp, Verne Gagne mă sună și zice: „Cât de repede vii în Minnesota?”
Hulk Hogan, înapoi în AWA, și nu-mi vine să cred...
Când am fost la AWA, am început Hulkamania.
Îmi rupeam tricoul.
Atmosfera creștea și devenea dominantă.
I-am urmărit cariera, iar el își perfecționa talentul.
Vine Hogan! Lovitura cu piciorul!
Eu sunt campionul! Asta e centura ta!
Vince a venit și mi-a spus: „Vreau să preiau toate teritoriile
și vreau s-o fac cu tine.” Am zis: „Bine, frate.”
Hulk știa cum merge afacerea și știa că Vince dădea direcția.
A fost o decizie ușoară. Unul te promovează și te face vedetă
pe plan național.
Celălalt promovează Minneapolis, Chicago și Milwaukee.
Toată cariera mea visasem să mă întorc,
iar când Vince mi-a spus ce va face cu mine,
am știut ce se va întâmpla.
Cred că e o glumă! Hulk Hogan!
Vreau să mulțumesc WWE că l-a adus înapoi pe Hulkster...
Trebuia să transfer cumva titlul de la Bob Backlund la Hogan.
Nu puteau lupta ei. Erau doi babyface.
Așa că l-am folosit pe Iron Sheik.
Bob Backlund!
Iron Sheik din Iran
a fost unul dintre cei mai antipatici oameni pe care i-am avut vreodată.
Era mult naționalism pe atunci. Mult „Hai, America!”
Mai avuseserăm probleme cu Iranul.
Președintele a consultat Consiliul de Securitate
despre evoluția rapidă din Iran.
Niște americani erau ostatici în Iran.
Erau știri de prima pagină. Se vorbea zilnic despre asta.
Când Iron Sheik a ajuns în ring, fluturând steagul iranian...
Iranul e pe primul loc!
...a avut o reacție negativă.
Te uiți la ce se întâmplă și încerci să spui o poveste
ca oamenii să reacționeze într-un mod
în care n-ar putea reacționa în realitate.
Mulți nu-l plac pe Iron Sheik.
Nu găsești un șeic iranian pe stradă
pe care poți să-l huidui și să-l vezi bătut,
dar poți vedea asta la meciurile de wrestling.
Iranul e nașpa!
Ce scandează? „Iranul” ce?
Nu vreau să spun, Vince.
Nu e mereu ca în trecut, dar te uiți la filme.
Filmele descriau Japonia ca pe un imperiu malefic care atacă America.
Nimeni din Japonia nu era de încredere.
Germania.
Mincinosule!
Rușii.
Dacă moare, asta e.
Erai învățat la o vârstă fragedă...
că acești oameni străini erau băieții răi.
Din Rusia...
Pe bune sau nu, pe atunci, personajul negativ era rusul,
germanul sau japonezul.
Era ușor de înțeles pentru oameni.
Banzai!
Wrestlingul e o imitație a lumii.
Ca să știi cum e America, uită-te la wrestling.
Vei vedea cum ești.
- Spune-mi un luptător care nu-ți place. - The Sheik.
Sheik.
- De ce? De ce nu-l placi? - E din altă țară.
E din altă țară.
Vince vede ce se întâmplă și se lasă dus de curent.
Așa s-a îmbogățit. N-a înotat împotriva curentului.
Poți privi în urmă și poți spune: „Cred că regreți asta.”
Uită-te în urmă cu zece, douăzeci, cinci ani.
Viața era diferită atunci. Lucrurile și valorile erau diferite.
Nu poți să iei valorile de azi
și să spui: „Aceleași valori se aplicau atunci.”
Era un alt timp, o altă viață, un alt set de valori.
Dacă s-ar face azi? Ar fi o problemă.
Dar atunci? Nu credeam că e mare lucru.
The Iron Sheik!
Așa că voiam să transfer titlul de la Bob Backlund la Iron Sheik
și să pregătesc totul
pentru blondul american care să-l bată pe Iron Sheik din Iran.
Hogan avea nevoie de adversarul suprem, iar sincronizarea a fost impecabilă.
Eroul american contra acestui iranian malefic.
Se aude „Eye of the Tiger” când Hulk Hogan intră în „ringul pătrat”!
Pe atunci, Vince decidea dacă voi câștiga sau pierde meciul,
dar ce făceam fizic în ring hotăram eu acolo, pe loc.
Nu repetam nimic. E forma de artă a wrestlingului.
Am sărit înainte să sune clopoțelul. Nu l-am prevenit.
Așa am simțit că trebuie.
Hulk are halatul șeicului și i-l face fular!
Nu i-am zis că i-l fac fular și o să-l sugrum.
Totul se întâmplă.
Hulk are probleme.
Asculți publicul.
Iar zgomotul e asurzitor...
Simți, asculți, gândești.
Hulk Hogan cade pe el!
Unu, doi... A reușit!
A fost o reacție uriașă în Madison Square Garden.
Hulkamania e aici.
Și, desigur, toată lumea îl știe pe Hulk Hogan și azi.
Tot ce am cerut a fost ca WWE să-l sprijine pe Hulkster!
Le-am spus că voi câștiga pentru SUA!
Hulkamania e în toată lumea!
Ce...
Să-i pui centura lui Iron Sheik,
iar apoi să direcționezi totul ca centura să-mi revină mie
pentru că avem nevoie de un simbol care să cucerească lumea
a fost o decizie de afaceri pe care Vince a trebuit să o execute
și a funcționat.
Mulți fani cred că Hulk Hogan este cel mai palpitant campion la wrestling.
Nu poți exagera importanța lui Hulk Hogan.
Dacă-l scoți pe Hulk Hogan din ecuație, cred că Vince dă greș.
Sigur eșuează în expansiunea sa.
Wrestlingul se bazează pe vedete,
iar abilitatea de a face vedete te face popular.
Vince era mai bun la vedete decât ceilalți promotori pentru că și tatăl lui era.
Vince McMahon Sr. știa să-i facă pe cei din top să pară vedete,
ceea ce era mai important decât meciurile.
Vince avea această putere de la tatăl său.
A fost un moment când tata mi-a spus că e mândru de mine.
A zis: „Toți aceștia nu-mi sunt prieteni.
Promotorii cu care am lucrat atâția ani pe teritoriile lor, să-i ia naiba!
Îi bați pe toți. Sunt mândru de tine. Dă-i naibii pe toți!”
Am rămas uimit.
Era prima dată când tata zicea că e de partea mea.
Desigur, a așteptat până am avut succes.
Poate că asta simțea, dar nu mi-a spus niciodată.
A fost unul dintre marile momente din viața mea.
Până când...
VINCE McMAHON, PROMOTORUL DE WRESTLING, MOARE LA 69 DE ANI
Vrem să păstrăm un moment de reculegere
pentru dl Vincent J. McMahon.
Cu o zi înainte să moară a fost singura dată când mi-a zis că mă iubește,
dar... mi-a spus. Înainte să moară.
Ce bine m-am simțit!
Fie că le pasă sau nu de tine,
e minunat să ai pe cineva la care ții.
Am avut ocazia să-mi pese de tata
și să-l iubesc.
Nu cred că-l plăcea pe tatăl lui, sincer să fiu.
De ce spui asta?
Când a apărut Jr., a avut o viziune că wrestlingul se va schimba.
Nu poate rămâne așa.
Și fiecare idee a lui Vince îl enerva pe tatăl lui.
Îi enerva pe luptători. Îmi amintesc că băieții ziceau în vestiare că e nebun.
Când Vince a devenit proprietar și a început să se certe cu tatăl său,
certurile erau cauzate de faptul că Vince Sr. nu voia
să accepte direcția spre care se îndreptau industria și afacerea.
Vince venea cu idei care ni se păreau nebunești.
A fost... Nu era wrestling.
Vince avea idei despre îndreptarea către un public mai tânăr
și zicea să nu ne ferim să recunoaștem că totul e după un scenariu.
Vince voia să crească și să se extindă.
În timp ce ceilalți se uitau la teritorii,
Vince a înțeles că televiziunea prin cablu era viitorul.
Mi-a fost clar de la început
că Vince căuta o distribuție mai mare.
USA Network a devenit canalul de marketing al WWE.
Vince a vrut mereu să promoveze ceva nou.
El n-a fost niciodată în industria wrestlingului,
ci în industria divertismentului.
De exemplu, când a venit și a preluat conducerea,
a făcut un talk-show, iar noi am crezut că e nebun.
Mulțumesc și bun-venit la TNT...
A fost distractiv.
Așa e!
Era Vestul Sălbatic într-un format de talk-show.
Ne-am distrat.
Idiotule!
Vince experimenta diferite moduri
de a expune luptătorii unor audiențe diferite.
Sunt de acord cu asta.
Mereu a vrut să folosească wrestlingul ca o treaptă spre alte lucruri.
Compania noastră creștea și lucrurile au început să se deschidă.
Ziceam: „Să facem asta! Să facem aia!”
Vocea de la World Wrestling Entertainment și gazda TNT, dl Vince McMahon.
Dave, după cum știi, sunt multe mame în New York...
Tu și Vince ați avut o suprapunere la început.
Da.
Era a treia aniversare a lui Letterman
și au decis că, dacă se naște un copil în timpul emisiunii,
atunci bebelușul acela va deveni „Late Night Baby”.
L-au trimis pe Vince McMahon la o maternitate, iar pe mine la alta.
- Am o întrebare pentru Vince. - Da, David!
Ăla e smochingul tău?
- Nu, nu e. - Bine.
Lui Vince îi plăcea la David Letterman.
Era o emisiune la modă din punct de vedere cultural.
Era un semn de credibilitate
dacă David Letterman te valida.
Larry, e smochingul tău?
- Nu. - Bine. Înapoi la tine!
Vince se gândea mereu
la cum să lege diferite aspecte ale lumii divertismentului.
Cum să ne lipim de o marcă
și să facem ambele mărci mari și puternice?
Bună! Ascultați MTV, televiziune muzicală,
iar eu sunt Cyndi Lauper.
Cyndi Lauper era la MTV atunci și era o vedetă.
Pentru neinițiați, ea e Cyndi Lauper,
al cărei album She's So Unusual a dus patru single-uri în top 5.
În videoclipul „Girls Just Want to Have Fun”,
Captain Lou Albano a apărut ca tatăl lui Cindy.
Cyndi Lauper l-a cunoscut pe Lou Albano în avion...
Vreau s-o văd!
...și a simțit că poate fi o conexiune.
- Heavy metal wrestling... - Heavy...
Exista șansa de a dezvolta ambele afaceri.
Cyndi, spune-le celor de aici cum te-am făcut vedetă.
Spune-le că te-ai folosit de reputația mea!
- Că femeile sunt nimic, Cyndi! - Ce?
Cyndi era asociată cu noi, iar MTV s-a gândit:
„Cyndi e băgată în genul acesta.
Să lucrăm și cu acesta.”
Săptămâna asta la MTV. Bătaia, duminică...
Am avut două emisiuni la MTV.
Am avut audiențe bune la MTV și a fost o poveste grozavă.
Te provoc, mincinos gras ce ești!
Pe atunci, luptele feminine erau...
declasate într-un domeniu declasat.
M-am gândit s-o pun pe Cyndi în legătură cu una dintre fetele noastre.
Divizia lor va crește.
- Da! - Moolah și-o va încasa!
Așa e!
Am ales-o pe Wendi Richter s-o reprezinte pe Cyndi.
Cyndi m-a sunat din senin
și m-a întrebat dacă o pot reprezenta în ring.
Am zis: „Sigur.”
Coordonatoarea pretendentei, Cyndi Lauper!
A fost agitație în arenă din cauza implicării ei.
Mulțimea e la picioarele lor!
Eu și mulți dintre prietenii mei eram fani ai wrestlingului.
Ne plăcea aspectul lui zeflemitor.
Iată un tip din sport care își împrumută vocea
prezentându-i pe Hulk Hogan și „Rowdy” Roddy Piper.
Și o face serios.
Mulțumesc, Howard! E o mare onoare.
Era amuzant. Îmi plăcea.
Au început!
Rock și wrestling la un loc!
Ai grijă!
Cred că glumești! Vine Mr. T, doamnelor și domnilor!
Mă împrietenisem cu Mr. T, iar acesta era popular pe atunci,
chiar foarte popular.
Deci aduci celebritatea în lumea noastră.
E o nebunie! Ce se întâmplă? Doamnelor și domnilor...
E iadul dezlănțuit!
ÎNVINGĂTOR
Acest parteneriat cu MTV
a fost un pas înainte față de ce făceam noi.
MTV era popular pe atunci,
așa că acest produs creat de Vince McMahon
avea un public mic, de nișă.
Dar începea să devină popular.
A schimbat wrestlingul.
Acum lumea poate spune: „Mă uit la wrestling.”
Andy Warhol, ce părere ai despre ce s-a întâmplat mai devreme?
N-am cuvinte. E foarte palpitant. Doar că nu știu ce să spun.
Nu cred că s-a terminat.
Cred că am văzut doar vârful aisbergului.
Pe atunci, afacerea creștea din ce în ce mai mult
și îmi plăcea să lucrez.
Dar, în cele din urmă, soția mea a zis: „Ai nevoie de o vacanță.” Deci...
m-am dus două zile în Caraibe,
dar a doua zi am anunțat: „Vom avea un eveniment major pe an,
ca Super Bowl, și-l vom numi WrestleMania.”
S-a întors spre mine și a zis:
„Nu te-ai relaxat deloc. Te gândeai la afaceri.”
Duminică după-amiază, 31 martie, e WrestleMania.
Mr. T riscă luptând pentru prima dată
în echipă cu Hulk Hogan...
Veți vedea cea mai mare producție de wrestling din lume.
Se va face istorie.
Woodstockul wrestlingului.
WrestleMania a fost, evident, de bun-simț.
Existau Super Bowl și alte momente culminante ale sporturilor.
De ce n-am face și noi ceva mare de final de sezon?
WrestleMania!
Poate reușim să ducem acest eveniment
în ceea ce se numea „circuit închis”.
Peste un milion de oameni se vor uita la televiziunea cu circuit închis în SUA.
Circuitul închis era un proiector foarte mare
care proiecta pe un ecran din arenă ceea ce prezentai.
Plăteai bani ca la un eveniment în direct ca să vii și să te uiți.
Acel concept pare azi ridicol, dar așa era și atunci.
Televiziune cu circuit închis în toate marile orașe din Statele Unite.
Nu doar atât,
dar va ajunge în 24 de țări străine pe marele ecran.
L-au promovat bine, iar Hulk Hogan și Mr. T
au primit onoarea supremă de a prezenta Saturday Night Live.
Mr. T și Hulk Hogan!
Urmează un meci mare la Madison Square Garden.
WrestleMania! Hulk Hogan...
Pentru publicitatea la WrestleMania, invitai cât mai multă presă.
A fost un eveniment la Madison.
Ăsta nu e wrestling. E o joacă.
John Stossel a vrut să intervieveze câțiva dintre luptători.
John Stossel venise, chipurile,
să afle dacă Hulk Hogan e atât de popular cum spunea New York Times.
În timp ce mergeam, el zice: „Folosiți lame ca să sângerați?”
Zic: „Glumești? Nu e masochist?”
Aveam tăieturi la cap din ultimele două săptămâni.
M-am dus direct la Vince.
I-am zis: „Vince, ăsta n-a venit să afle cât de popular e Hulk Hogan,
ci ca să deconspire wrestlingul.”
Vince a intrat în vestiar
și a zis că e un reporter care întreabă luptătorii dacă wrestlingul e fals.
Din păcate trebuie să vă spun că e fals.
A zis: „Aș vrea să facă cineva ceva.”
Nu l-am auzit pe Vince McMahon spunând că trebuie pus la punct.
Nu am auzit niciodată.
Nu ne-a spus s-o facem,
dar a zis: „Aș vrea să aibă cineva grijă de el”
și a plecat.
Era un luptător pe nume David Schultz, care a decis să facă ceva.
- Cred că e fals. - Crezi că e fals?
Deodată, David Schultz îl lovește pe Stossel.
Crezi că e fals? Haide...
Cum adică?
Îți amintești reacția lui Vince la lovitura primită de John?
Toți sărbătoream.
Nu doar Vince, toți.
David era felicitat, lumea îi cumpăra de băut.
Pe atunci, eram foarte protectori cu afacerea,
pentru că wrestlingul nu e fals. E predeterminat, e o manifestare,
dar în ultimii zece ani am avut 23 de operații.
În zece ani.
Dacă e fals, te rog să-mi explici. Nu știam asta.
Pe atunci, trebuia să știi că-și protejau afacerea.
Ne-a plăcut.
Până la proces. Atunci s-a împuțit treaba.
Cum e, fizic?
Un doctor spune că am leziuni permanente la urechi...
Curentele principale se apropiau de wrestling.
Dar wrestlingul nu era pregătit pentru marea audiență.
Ceva similar putem vedea în The Richard Belzer Show,
când Hulk Hogan, care e cel mai pregătit pentru media din toată echipa,
se găsește în această situație incredibil de bizară și nefericită.
Nu știi ce se întâmplă.
Poate ai fost plecat la țară.
Îți spun eu cum stă treaba. Mr. T...
E nasol când cineva vrea să ne submineze afacerea.
Nu mă tem de nimeni. Pricepi?
- Da. - Ești bărbat?
- Ce crezi? - Nu știu.
Vrei să ieșim afară?
Richard Belzer zice: „Arată-mi o mișcare din wrestling.”
Să-mi spui când vrei să nu mai țipe.
Bine.
I-am făcut o priză de bărbie.
- Ce zici, T? - Ține-l așa o vreme.
Când i-am dat drumul, s-a lovit la cap.
Belzer a picat, iar Hulk a crezut că se prefăcea.
De fapt, se lovise.
- Sângerezi... - Revenim.
S-a lovit la cap când a căzut și sângera.
Nu era bine.
I-am dat în judecată pe Mr. T, Hulk Hogan, Vince McMahon, WWE...
Pe toți.
Vince nu era mulțumit de mine.
Eram într-un stadiu foarte vulnerabil cu WrestleMania I
ca să mă apuc să sugrum oameni.
WrestleMania era un risc.
Vince a riscat totul pe succesul WrestleMania.
A investit mulți bani.
Dacă ar fi dat greș, ar fi falimentat.
Și e posibil să fie adevărat.
Părinții mei au ipotecat tot ce aveau ca să facă WrestleMania I.
Eram foarte tânără și nu înțelegeam ce înseamnă asta.
Părinții mei nu vorbeau despre finanțe cu noi, dar simțeam.
Tata tot spunea: „O să fie bine”
și „Riscăm mult cu chestia asta.”
Eram adolescent. Mă gândeam...
Nu aveam bani pentru asta,
iar dacă ar fi eșuat, am fi avut probleme.
E o afirmație corectă.
Bine ați venit! Gorilla Monsoon e lângă ring,
iar WWE vă prezintă un regal de wrestling, WrestleMania.
Știam că, dacă nu ne iese, dăm faliment.
Sunt peste 35.000 de oameni în picioare!
Atmosfera e incredibilă!
Mulțimea îi sprijină pe Hulk Hogan și Mr. T.
HULK HOGAN - 137 KG
A fost un risc foarte mare.
Sunt față în față.
Dar multe lucruri au decurs bine în seara aceea.
A fost un succes uriaș.
Din perspectiva lui Vince, nu puteai obține mai mult.
Era încununarea tuturor eforturilor.
Când mă gândesc la WrestleMania 1, voiam să arăt ce putem face noi.
Voiam să reunim toate formele de divertisment.
Când ai oameni extraordinari din diferite părți ale divertismentului,
ăsta e divertismentul sportiv.
Dacă a existat o furtună perfectă, asta a fost.
Vince era entuziasmat și fericit.
Se vedea că vibra.
Era euforic. Știa că am reușit.
Hulk Hogan și Mr. T într-un meci plin de ranchiună?
L-au numit WrestleMania,
cel mai mare eveniment de la Gorgeous George.
Oameni din Madison Square Garden și din lume,
acum știți despre ce e vorba...
Chiar înainte de primul WrestleMania, afacerea arăta bine.
Vince era cel mai puternic, dar încă mai existau teritoriile alea.
După WrestleMania 1, nimeni nu știa încă, nici alți promotori nu știau,
dar Vince câștigase războiul.
Nu știu dacă a fost bine pentru industrie. A fost bine pentru mine. Asta mă interesa.
După WrestleMania, oriunde mergeam,
erau camere de televiziune în clădiri, iar oamenii voiau să ne ia interviuri.
A fost un mare succes. Compania s-a dezvoltat rapid.
Acest moment a schimbat afacerea de wrestling
de la fumători și băutori de bere care voiau violență,
la familii în primul rând care voiau să cumpere produse.
A făcut ca wrestlingul să fie atât de popular,
încât aveam să rămânem acolo mult și bine.
WrestleMania 1 a avut un mare succes.
A realizat mai mult decât și-ar fi imaginat Vince.
Dar succesul atrage atenția.
Iar Vince devine o țintă.
Expresia „Nu există publicitate proastă”
e o prostie, căci există.
O anchetă specială a scos la iveală afirmații
care pot scandaliza și cei mai înfocați fani.
O dispută juridică îl așteaptă pe șeful WWE.
Scandalul îl poate distruge.
Imediat după acest succes uriaș,
Vince se trezește implicat în mai multe scandaluri
care amenință să-i dea lumea peste cap.
ÎN 1987, JOHN STOSSEL A RENUNȚAT LA LITIGIUL
CONTRA LUI DAVID SCHULTZ ȘI WWE PENTRU 425.000 DE DOLARI.
ÎN 1990, RICHARD BELZER A RENUNȚAT LA LITIGIUL CONTRA LUI VINCE McMAHON,
HULK HOGAN ȘI WWE PENTRU O SUMĂ NECUNOSCUTĂ.
Subtitrarea: Marcel Negrău